দ্য ডায়মন্ড অব ড্রুরি লেন

***দ্য ডায়মন্ড অফ ড্রুরি লেন*** হল জুলিয়া গোল্ডিং -এর শিশুদের জন্য লেখা একটি ঐতিহাসিক উপন্যাস যা ২০০৬ সালে নেসলে চিলড্রেন'স বুক প্রাইজ গোল্ড অ্যাওয়ার্ড এবং ওয়াটারস্টোন'স চিলড্রেন'স বুক প্রাইজ লাভ করে। বইটির পটভূমি ১৭৯০ সালের ১ জানুয়ারী।

## পটভূমি
ক্যাথেরিন "ক্যাট" রয়্যাল নামে একটি অনাথ ১৩ বছর বয়সী মেয়ে থিয়েটার রয়্যালে থাকে, থিয়েটারের মালিক মিঃ শেরিডান, যিনি থিয়েটারের নামানুসারে মেয়েটির নামকরণ করেছিলেন, তাকে শিশু অবস্থায় এখানে খুঁজে পেয়েছিলেন। সে থিয়েটার এবং তার আশেপাশের এলাকা, ১৮ শতকের শেষের দিকের ইংল্যান্ড সম্পর্কে ভালোভাবে জানে।এক রাতে ক্যাট শুনতে পায় মিঃ শেরিডান এবং তার সহকর্মী মার্চমন্ট থিয়েটারে লুকানো একটি মূল্যবান হীরা নিয়ে আলোচনা করছেন। ক্যাট কৌতূহলী হয়ে ওঠে, কিন্তু মিঃ শেরিডান যখন তাকে বলেন যে কেউ এটি সম্পর্কে জানতে না পারে কারণ এই গোপন কথাটি কাকে বিশ্বাস করে বলা যাবে তা জানা কঠিন, তখন সে এটি রক্ষা করার প্রতিশ্রুতি দেয়।
  
ক্যাট একজন আফ্রিকান বেহালাবাদক ছেলে, পেড্রোর সাথে বন্ধুত্ব করে, যে সঙ্গীতশিল্পীর শিক্ষানবিস হতে এসেছে। ক্যাট অভিজাত অ্যাভন পরিবার, অ্যাভনের ডিউক এবং ডাচেস এবং তাদের সন্তান লর্ড ফ্রান্সিস এবং লেডি এলিজাবেথের সাথেও দেখা করে, যারা অন্যান্য ধনী ব্যক্তিদের মতো অহংকারী নয় এবং সত্যিই ক্যাটের বন্ধু হতে চায়।

সে নতুন প্রম্পট জনির সাথেও দেখা করে, যার শিল্পের প্রতি, বিশেষ করে বিতর্কিত রাজনৈতিক কার্টুন অঙ্কনে যথেষ্ট প্রতিভা আছে এবং একটি রহস্যময় অতীত আছে যার বিষয়ে, শুধুমাত্র অল্প বয়সে বাড়ি থেকে পালিয়ে যাওয়ার ব্যাপার ছাড়া সে খুব বেশি কথা বলে না। সে জানতে পারে যে জনি হলেন "ক্যাপ্টেন স্পার্কলার" যিনি ইংল্যান্ডের রাজার বিরুদ্ধে কার্টুনের বানানোর জন্য রাষ্ট্রদ্রোহের অভিযোগে অভিযুক্ত। ক্যাট শীঘ্রই জানতে পারে যে জনির লেডি এলিজাবেথের সাথে অতীতে একটি প্রেমের সম্পর্ক ছিল, এবং যদি তার পরিস্থিতি ভিন্ন হত তবে সম্ভবত সে বিয়ের ব্যাপারে তার জন্য প্রস্তাব দিতো।
  
ক্যাট পেড্রোকে হীরাটির কথা বলে, যার জন্য সে পরে অনুতপ্ত হয় যখন সে পেড্রোকে মিঃ শেরিডানের অফিসে এটি খুঁজতে দেখে, এই আশায় যে এটি তাকে আফ্রিকায় তার জন্মভূমিতে যাওয়ার জন্য নৌকার অর্থ প্রদান করবে, যেখানে সে দাস ব্যবসায়ীদের কবল থেকে বাঁচতে পারবে। ক্যাট পরে জানতে পারে যে হীরাটি আসল হীরা নয়, এটি জনির বন্ধুরা জনিকে একটি রূপক হিসেবে উল্লেখ করতে ব্যবহার করে, যাতে তাকে আদালতে হস্তান্তর করতে পারে এমন ব্যক্তিদের কাছে মূল্যবান তথ্য না দেওয়া যায়। তাকে ধরার জন্য যে পুরষ্কার ঘোষণা হয়েছে সেই কারণে সে মূল্যবান।

কিন্তু, ক্যাটের শত্রু বিলি "বয়েল" শেফার্ডের নেতৃত্বে একটি রাস্তার দল ("বয়েল" তার নাকের ফোঁড়ার ইঙ্গিত), হীরাটি সম্পর্কে জানতে পারে এবং ধরে নেয় যে এটি একটি আসল হীরা। সে থিয়েটারে চুরি করার জন্য ঢুকে পড়ে এবং তার সাথে কয়েকজন গ্যাং সদস্যকে নিয়ে আসে। ক্যাট এবং পেড্রো তাকে এড়াতে সক্ষম হয়, কিন্তু ক্যাটকে গ্রেপ্তার করা হয় কারণ তার কাছে কিছু অর্থ ছিল যা জনিকে ইংল্যান্ড থেকে নিরাপদে বাইরে পাচার করার জন্য সে রেখেছিল। টাকাগুলো এসেছিল এলিজাবেথের বন্ধক রাখা গয়না থেকে, যা সে ক্যাটকে বন্ধক দালালদের কাছে নিয়ে যাওয়ার অনুমতি দিয়েছিল, কিন্তু যারা ক্যাটকে গ্রেপ্তার করেছে তারা এটা বিশ্বাস করছিল না। টাকা চুরি করার জন্য বিলিকেও গ্রেপ্তার করা হয়, যদিও আসলে সে চুরি করেনি, বরং তার গ্যাংয়ের দুই সদস্য কাজটি করেছিল। তবে, জনির বাবা লর্ড ফিটজরয় জানেন কেন ক্যাটের কাছে এই টাকা ছিল, এবং তিনি তাকে মুক্ত করার ব্যবস্থা করেন। দুর্ভাগ্যবশত, বিলিকেও পরে মুক্তি দেওয়া হয়, এবং দুই গ্যাং সদস্য তার পরিবর্তে কারাগারে প্রবেশ করে।

জনি অবশেষে ফ্র্যাঙ্ক (লর্ড ফ্রান্সিস), লিজি (লেডি এলিজাবেথ) এবং ক্যাটের সাহায্যে ইংল্যান্ড থেকে বেরিয়ে আসে। ক্যাট তার থিয়েটার এবং এর সকলের সাথে পুনরায় মিলিত হয়। শেষে, মিঃ শেরিডান তাকে বলেন যে কোনও আসল হীরা ছিল না, যা ক্যাট ইতিমধ্যেই জানে। ক্যাট আগে থেকে বুঝতে না পারার জন্য লজ্জিত বোধ করে, কিন্তু মিঃ শেরিডান মনে করিয়ে দেন যে আসলে জনি কখনই তথাকথিত "হীরা" ছিলেন না এবং ক্যাট হল থিয়েটার রয়্যালের আসল হীরা, এবং "ক্যাট" না থাকলে থিয়েটারও থাকতো না।

## পরবর্তী অংশ
এই গল্পের পাঁচটি সিক্যুয়েল আছে:

* *[[ক্যাট অ্যামাং দ্য পিজিয়নস|ক্যাট আমং দ্য পিজিওনস]]*
* *[[ডেন অফ থিভস (উপন্যাস)]]*
* *[[ক্যাট ও'নাইন টেইলস (উপন্যাস)]]*
* *[[ব্ল্যাক হার্ট অফ জ্যামাইকা]]*
* *[[ক্যাটস ক্র্যাডল (গোলডিং উপন্যাস)|ক্যাটস ক্র্যাডল]]* এবং "মিডল প্যাসেজ"।

## তথ্যসূত্র

বিষয়শ্রেণী:২০০৬ ব্রিটিশ উপন্যাস
বিষয়শ্রেণী:২০০৬ শিশুতোষ বই
বিষয়শ্রেণী:শিশুদের ঐতিহাসিক উপন্যাস
বিষয়শ্রেণী:ব্রিটিশ শিশুতোষ উপন্যাস
বিষয়শ্রেণী:জুলিয়া গোল্ডিং-এর উপন্যাস
বিষয়শ্রেণী:অনাথদের সম্পর্কে উপন্যাস
বিষয়শ্রেণী:১৭৯০ সালে রচিত কাল্পনিক গল্প
বিষয়শ্রেণী:এগমন্ট বইয়ের বই
বিষয়শ্রেণী:লন্ডনে রচিত শিশুদের বই
বিষয়শ্রেণী:১৮ শতকের রচিত শিশুদের বই
বিষয়শ্রেণী:শিশুতোষ ঐতিহাসিক উপন্যাস